31996R1476
L 188/4
JURNALUL OFÍCIAL AL UNIUNII EUROPENE
REGULAMENTUL (CE) NR. 1476/96 AL COMISIEI
din 26 iulie 1996
de instituire a contingentelor pentru importurile de produse textile care se încadrează la categoriile 87 și 109 originare din Coreea de Nord și de modificare a anexelor IV și V la Regulamentul (CE) nr. 517/94 al Consiliului privind regimul comun aplicabil importurilor de produse textile din anumite țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 517/94 al Consiliului din 7 martie 1994 privind regimul comun aplicabil importurilor de produse textile din anumite țări terțe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import (1), astfel cum a fost modificat ultima dată prin Regulamentul (CE) nr. 538/96 (2), în special articolul 3 alineatele (3) și (5), coroborat cu articolul 25 alineatul (4),
întrucât articolul 3 alineatul (3) din Regulamentul (CE) nr. 517/94 prevede că produsele textile specificate în anexa V, originare din țările indicate în aceasta, pot fi importate în Comunitate cu condiția stabilirii unei limite cantitative anuale în conformitate cu procedura corespunzătoare prevăzută la articolul 25;
întrucât Comisia a primit cereri din partea a trei state membre în vederea stabilirii de limite cantitative de import pentru produsele care se încadrează la categoriile 87 (mănuși, mănuși cu un singur deget și mănuși de baseball, netricotate sau croșetate) și 109 (prelate, vele, tende și copertine) originare din Coreea de Nord [enumerate în anexa V la Regulamentul (CE) nr. 517/94] în vederea satisfacerii anumitor cerințe de piață; întrucât, în urma deliberărilor din cadrul comitetului instituit în conformitate cu articolului 25 din Regulamentul (CE) nr. 517/94, s-a considerat necesar, în special având în vedere situația industriei comunitare respective, să se stabilească limite cantitative anuale pentru importurile în Comunitate de produse care se încadrează la categoriile 87 și 109 originare din Coreea de Nord de 5 tone și, respectiv 10 tone, care se vor aplica de la data intrării în vigoare a prezentului regulament; întrucât anexele IV și V la Regulamentul (CE) nr. 517/94 trebuie adaptate în conformitate; întrucât contigentele respective sunt gestionate, în interesul certitudinii juridice, în conformitate cu articolul 17 din respectivul regulament;
întrucât aceste măsuri sunt conforme cu avizul comitetului instituit în baza Regulamentului (CE) nr. 517/94,
ADOPTĂ PREZENTUL REGULAMENT:
Articolul 1
Importurile în Comunitate de produse textile care se încadrează la categoriile 87 și 109 originare din Coreea de Nord sunt supuse limitelor cantitative anuale de 5 tone și, respectiv 10 tone.
Limitele cantitative prevăzute mai sus sunt gestionate în conformitate cu articolul 17 din Regulamentul (CE) nr. 517/94 al Consiliului.
Articolul 2
Anexele IV și V la Regulamentul (CE) nr. 517/94 se modifică după cum se indică în anexa la prezentul regulament.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iulie 1996.